**Javni poziv za nezaposlene osobe**

Gradska razvojna agencija (CIDEA) i Lokalno partnerstvo za zapošljavanje Banja Luka (LPZ BL), u okviru projekta „Podrška Evropske unije lokalnim partnerstvima za zapošljavanje Faza II (LEP II)“ koji se realizuje uz podršku Evropske unije i Međunarodne organizacije rada, poziva **nezaposlene osobe**, evidentirane u Zavodu za zapošljavanje RS, da se prijave za učešće na projektu „Integracija nezaposlenih osoba na tržište rada uz pomoć LPZ Banja Luka“.

**Cilj projekta**

Glavni cilj projekta „Integracija nezaposlenih osoba na tržište rada uz pomoć LPZ Banja Luka“ je doprinijeti smanjenju broja nezaposlenih lica na evidenciji Zavoda za zapošljavanje RS – filijala Banja Luka.

**Uslovi za učešće:**

Nezaposlena lica sa evidencije Zavoda za zapošljavanje RS – filijala Banja Luka

**Očekivan rezultat**

* Kroz programe za osposobljavanje Zavoda za obrazovanje odraslih RS obučiti 68 kandidata i zaposliti, za poznatog poslodavca, 34 kandidata

**Obuke** – Kroz projekat „Integracija nezaposlenih osoba na tržište rada uz pomoć LPZ Banja Luka“ će biti obučeni kandidati za sledeća zanimanja:

* Zavarivač TIG postupkom………………………………….6 kandidata
* Alatničar…………………………………………………….6 kandidata
* Hidrauličar i pneumatičar………………………………… 6 kandidata
* Armirač…………………………………………………… 10 kandidata
* Zidar……………………………………………………… 10 kandidata
* Električar – elektroinstalater……………………………… 10 kandidata
* Stolar građevinske stolarije…………………………………10 kandidata
* Pomoćni kuhar…………………………………………… 10 kandidata

Sve obuke će biti izvođene po programima osposobljavanja Zavoda za obrazovanje odraslih Republike Srpske što uključuje teoretski i praktični dio i potpuno su **besplatne**.

**Vremenski okvir**

Obuke za 68 kandidata će biti organizovane od juna 2022. do najkasnije juna 2023. godine u zavisnosti od intenziteta popunjavanja grupa.

**Postupak prijave**

Prijave se mogu popuniti direktno na obrascu ili u prostorijama Gradske razvojne agencije Banja Luka na adresi Josifa Pančića 8.

Rok za podnošenje prijava je 10 dana od dana objavljivanja Javnog poziva.

Nepotpune i neblagovremene prijave neće biti predmet razmatranja.

Za sva dodatna pitanja možete se obratiti lično u Gradskoj razvojnoj agenciji Banja Luka ili putem telefona 051 433 460 i e-mail adrese slavisa.lukic@cidea.org

*Lokalno partnerstvo za zapošljavanje Banja Luka je jedno od 20 uspostavljenih u zemlji u okviru projekta “Podrška Evropske unije lokalnim partnerstvima za zapošljavanje – Faza II” (LEP II), kojeg Evropska unija finansira s 4 miliona eura, a provodi Međunarodna organizacija rada (MOR). Ovaj projekat ima za cilj da doprinese poboljšanju prilika zapošljavanja u lokalnim zajednicama dajući podršku razvoju lokalnih partnerstava za zapošljavanje kao partnerski uspostavljenih mehanizama za tržište rada koji osiguravaju pristup formalnom zapošljavanju na lokalnom nivou. Za više informacija o projektu LEP II, posjetite www.partnerstvo.ba i kanale društvenih mreža (Instagram, Facebook, Twitter i YouTube).*